CELEX: 62021TN0444
Language: mt
Date: 2021-07-23 00:00:00
Title: Kawża T-444/21: Rikors ippreżentat fit-23 ta’ Lulju 2021 – Ryanair vs Il-Kummissjoni

6.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/34
            
         
      Rikors ippreżentat fit-23 ta’ Lulju 2021 – Ryanair vs Il-Kummissjoni
      (Kawża T-444/21)
      (2021/C 357/51)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentant: E. Vahida, F. C. Laprévote, V. Blanc, S. Rating u I. G. Metaxas Maranghidis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-12 ta’ Marzu 2021 dwar l-Għajnuna mill-Istat SA.60113 – Finnair – COVID-19 – self ibridu 107.2.b (1); u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni li l-konvenuta applikat b’mod ħażin l-Artikolu 107(2)(b) TFUE u wettqet żbalji manifesti ta’ evalwazzjoni fl-investigazzjoni tagħha tal-proporzjonalità tal-għajnuna għad-dannu kkawżat mill-kriżi tal-COVID-19.
               
            
                  2.
               
               
                  It-tieni motiv, ibbażat fuq l-allegazzjoni li l-konvenuta kisret dispożizzjonijiet speċifiċi tat-TFUE u l-prinċipji ġenerali tad-dritt tal-Unjoni Ewropea li sawru l-liberalizzazzjoni tat-trasport bl-ajru fl-Unjoni sa mill-aħħar tas-snin tmenin (jiġifieri, nondiskriminazzjoni, il-provvista libera ta’ servizzi – applikati għat-trasport bl-ajru permezz tar-Regolament 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi ta’ l-ajru fil-Komunità (Riformulazzjoni) (2) – u stabbiliment liberu).
               
            
                  3.
               
               
                  It-tielet motiv, ibbażat fuq l-allegazzjoni li l-konvenuta naqset milli tniedi proċedura ta’ investigazzjoni formali minkejja diffikultajiet serji u kisret id-drittijiet proċedurali tar-rikorrenti.
               
            
                  4.
               
               
                  Ir-raba’ motiv, ibbażat fuq l-allegazzjoni li l-konvenuta kisret id-dmir tagħha ta’ motivazzjoni skont l-Artikolu 296(2) TFUE.
               
            
         (1)  ĠU 2021, C 240, p. 14.
      
         (2)  ĠU 2008, L 293, p. 3.